
 DR.31.3.2005 

 
 

84 

Tuan Yang di-Pertua, perkara pertama yang ingin saya bawakan adalah berkaitan dengan 
perancangan penggunaan dan penyewaan tanah atau pun tapak rizab.   

Di dalam Titah Diraja ada menyentuh tentang pertumbuhan tidak seimbang di 
kalangan wilayah, antara bandar dan luar bandar perlu diatasi.  Saya berpendapat salah 
satu usaha pengimbangan yang boleh dilaksanakan ialah melalui perancangan 
pembangunan jangka pendek atau jangka panjang yang melibatkan penggunaan tanah 
dengan baik.  Sehubungan ini, penggunaan tanah-tanah lapang, tanah terbiar, tapak rizab 
untuk sesuatu pembangunan secara berhemah akan membantu memantapkan 
pertumbuhan ekonomi negara kita, khususnya bagi kawasan-kawasan yang perlu 
pemangkin ekonomi haruslah diutamakan.  

Banyak syarikat pemaju mencari tanah kerajaan di dalam kawasan komersial dan 
kawasan perumahan membangun dan berharap dapat memperolehi pulangan yang teramat 
tinggi, very high return,  dengan izin, dengan bayaran premium atau sewa yang rendah 
untuk tujuan perniagaan dan kemajuan syarikat masing-masing. 

Tuan Yang di-Pertua, selain dari mencari peluang mengaut keuntungan dari guna 
tanah dalam jangka masa pendek, syarikat-syarikat berkenaan sepatutnya mempunyai 
tanggungjawab sosial, iaitu membantu kerajaan dan semua gulungan masyarakat untuk 
memperolehi pembangunan seimbang dari segi pembangunan sumber manusia, 
pembangunan infrastruktur dan prasarana, pewujudan peluang-peluang pekerjaan, 
penggalakan perkembangan industri atau perusahaan tertentu di kawasan-kawasan yang 
kurang membangun. 

Dalam pada itu juga, pihak agensi kerajaan yang mempunyai tanah atau tapak 
rizab untuk disewa atau pindah milik, seperti pegawai pengawal termasuk Pesuruhjaya 
Tanah Persekutuan, juga harus mempunyai keprihatinan yang sama semasa 
mempertimbangkan sama ada tanah atau tapak rizab kerajaan berkenaan disewa atau 
ditukar syarat kegunaan tanah untuk tujuan lain.  Maka, apabila terdapatnya tanah kerajaan 
atau tapak rizab agensi kerajaan yang belum dibangunkan, yang ingin disewakan atau 
pindah milik kepada pihak swasta, ia hendaklah berdasarkan kepada prinsip-prinsip yang 
saya cadangkan seperti berikut: 

(i) penyewaan ke atas tanah kerajaan atau tapak rizab agensi 
kerajaan itu hendaklah mendatangkan pulangan optimum yang 
munasabah; 

(ii) penggunaan tanah tersebut hendaklah tidak bercanggah dengan 
maksud asal perancangan struktur, dengan izin, structural plan 
dan/atau rancangan tempatan (local plan).  Sekiranya tidak ada 
rancangan tempatan, maka pihak berkuasa tempatan (PBT) 
hendaklah mempertimbangkan permohonan kebenaran 
merancang (planning approval) mengikut proviso dalam Akta 
Perancangan Bandar dan Desa 1976 (Akta 172) tanpa 
mengabaikan hak-hak penduduk tempatan untuk terlibat sama 
dalam perancangan pembangunan.  Ini bersesuaian dengan 
kehendak Local Agenda 21 dan mengambil kira impak sosial, 
impak persekitaran, impak trafik dan kesihatan, seperti yang 
dikehendaki oleh Seksyen 21A, Akta 172; 

(iii) walaupun kemungkinan penyewaan tanah itu adalah jangka 
pendek, penggunaan tanah tersebut hendaklah mempunyai 
potensi untuk merangsang pembangunan tempatan dan 
menjana pertumbuhan ekonomi tempatan; 

(iv) dengan izin, the immediate needs of the local community, 
keperluan segera masyarakat atau komuniti tempatan di mana 
terletaknya tapak itu hendaklah diberi keutamaan, seperti untuk 
kegunaan rekreasi, padang, kemudahan infrastruktur, seperti 
balai polis, klinik kesihatan dan lain-lain.  Pada masa ini, tahap 
kawasan lapang dan rekreasi jauh daripada piawaian 



84. Tuan Yang di-Pertua, perkara pertama yang ingin saya bawakan adalah berkaitan dengan perancangan penggunaan dan penyewaan tanah atau pun tapak rizab. Di dalam Titah Diraja ada menyentuh tentang pertumbuhan tidak seimbang di kalangan wilayah, antara bandar dan luar bandar perlu diatasi. Saya berpendapat salah satu usaha pengimbangan yang boleh dilaksanakan ialah melalui perancangan pembangunan jangka pendek atau jangka panjang yang melibatkan penggunaan tanah dengan baik. Sehubungan ini, penggunaan tanah-tanah lapang, tanah terbiar, tapak rizab untuk sesuatu pembangunan secara berhemah akan membantu memantapkan pertumbuhan ekonomi negara kita, khususnya bagi kawasan-kawasan yang perlu pemangkin ekonomi haruslah diutamakan. Banyak syarikat pemaju mencari tanah kerajaan di dalam kawasan komersial dan kawasan perumahan membangun dan berharap dapat memperolehi pulangan yang teramat tinggi, very high return, dengan izin, dengan bayaran premium atau sewa yang rendah untuk tujuan perniagaan dan kemajuan syarikat masing-masing. Tuan Yang di-Pertua, selain dari mencari peluang mengaut keuntungan dari guna tanah dalam jangka masa pendek, syarikat-syarikat berkenaan sepatutnya mempunyai tanggungjawab sosial, iaitu membantu kerajaan dan semua gulungan masyarakat untuk memperolehi pembangunan seimbang dari segi pembangunan sumber manusia, pembangunan infrastruktur dan prasarana, pewujudan peluang-peluang pekerjaan, penggalakan perkembangan industri atau perusahaan tertentu di kawasan-kawasan yang kurang membangun. Dalam pada itu juga, pihak agensi kerajaan yang mempunyai tanah atau tapak rizab untuk disewa atau pindah milik, seperti pegawai pengawal termasuk Pesuruhjaya Tanah Persekutuan, juga harus mempunyai keprihatinan yang sama semasa mempertimbangkan sama ada tanah atau tapak rizab kerajaan berkenaan disewa atau ditukar syarat kegunaan tanah untuk tujuan lain. Maka, apabila terdapatnya tanah kerajaan atau tapak rizab agensi kerajaan yang belum dibangunkan, yang ingin disewakan atau pindah milik kepada pihak swasta, ia hendaklah berdasarkan kepada prinsip-prinsip yang saya cadangkan seperti berikut: (i) penyewaan ke atas tanah kerajaan atau tapak rizab agensi kerajaan itu hendaklah mendatangkan pulangan optimum yang munasabah; (ii) penggunaan tanah tersebut hendaklah tidak bercanggah dengan maksud asal perancangan struktur, dengan izin, structural plan dan/atau rancangan tempatan (local plan). Sekiranya tidak ada rancangan tempatan, maka pihak berkuasa tempatan (PBT) hendaklah mempertimbangkan permohonan kebenaran merancang (planning approval) mengikut proviso dalam Akta Perancangan Bandar dan Desa 1976 (Akta 172) tanpa mengabaikan hak-hak penduduk tempatan untuk terlibat sama dalam perancangan pembangunan. Ini bersesuaian dengan kehendak Local Agenda 21 dan mengambil kira impak sosial, impak persekitaran, impak trafik dan kesihatan, seperti yang dikehendaki oleh Seksyen 21A, Akta 172; (iii) walaupun kemungkinan penyewaan tanah itu adalah jangka pendek, penggunaan tanah tersebut hendaklah mempunyai potensi untuk merangsang pembangunan tempatan dan menjana pertumbuhan ekonomi tempatan; (iv) dengan izin, the immediate needs of the local community, keperluan segera masyarakat atau komuniti tempatan di mana terletaknya tapak itu hendaklah diberi keutamaan, seperti untuk kegunaan rekreasi, padang, kemudahan infrastruktur, seperti balai polis, klinik kesihatan dan lain-lain. Pada masa ini, tahap kawasan lapang dan rekreasi jauh daripada piawaian.